דרו ברימור

דרו בליית' ברימור (באנגלית: Drew Blythe Barrymore; נולדה ב-22 בפברואר 1975) היא שחקנית, במאית ומפיקת קולנוע אמריקאית, יהודיה שהתגיירה, בת למשפחת השחקנים הידועה - משפחת ברימור (אנ'), היא זכתה במספר פרסים, כולל פרס גלובוס הזהב ופרס גילדת שחקני המסך, בנוסף לשבע מועמדויות לפרס אמי ולפרס האקדמיה הבריטית לקולנוע. היא קיבלה כוכב בשדרת הכוכבים של הוליווד ב-2004.

את תפקיד הפריצה שלה קיבלה בגיל שבע, בסרטו של סטיבן ספילברג "אי.טי. - חבר מכוכב אחר" (1982), ובהמשך שיחקה בשורה של סרטים מצליחים, בין היתר "צעקה" (1996), "זמר החתונות" (1998), "עכשיו ולתמיד" (1998), "אף פעם לא התנשקה" (1999), "המלאכיות של צ'רלי" (2000) ובהמשכו "המלאכיות של צ'רלי: בהילוך גבוה" (2003), "הבחורים בחיי" (2002), "דופלקס" (2003), "50 דייטים ראשונים" (2004), "מילים ולחן" (2007) ו"הוא פשוט לא בקטע שלך" (2009).

היא זכתה בפרס גלובוס הזהב ובפרס גילדת שחקני המסך עבור תפקידה בתור אדית בוביאר ביל (אנ') בסרט הטלוויזיוני של HBO "זכרונות מאחוזת הגנים האפורים" (2009). בהמשך, היא כיכבה בסדרה הקומית "דיאטת סנטה קלריטה" (2017–2019) של נטפליקס, והחל משנת 2020 היא מנחה את תוכנית האירוח שלה "The Drew Barrymore Show" בסינדיקציה.

ביוגרפיה
דרו בליית' ברימור נולדה ב-22 בפברואר 1975 בקולבר סיטי (אנ'), קליפורניה, לשחקן ג'ון דרו ברימור (אנ') ולשחקנית ג'יין ברימור, שנולדה במחנה עקורים בברנדנבורג, מערב-גרמניה במהלך מלחמת העולם השנייה להורים פליטים מהונגריה. 

משפחתה של ברימור ממוצא אנגלי, אירי, גרמני והונגרי. 

דרך אביה, לברימור יש שלושה אחים למחצה גדולים יותר, ביניהם השחקן ג'ון בליית' ברימור (אנ'). הוריה התגרשו ב-1984, כשהייתה בת תשע.

ברימור נולדה למשפחת שחקנים בנוסף להוריה. סבא וסבתא רבה שלה מצד אביה, מוריס ברימור (אנ') וג'ורג'י דרו ברימור (אנ'), מוריס קוסטלו (אנ') ומיי קוסטלו (אנ'), (לבית אלטצ'וק), וסבה וסבתה מצד אביה, ג'ון ברימור (אנ') ודולורס קוסטלו (אנ'), היו שחקנים. ברימור היא אחייניתה של השחקנית דיאנה ברימור (אנ'), נכדתם של ליונל ברימור, אתל ברימור והלן קוסטלו (אנ'), היא נינתם של ג'ון דרו האב (אנ') יליד אירלנד ושל לואיזה ליין דרו (אנ') ילידת אנגליה, כולם היו גם שחקנים. דוד רבה רבה שלה הוא אליל ברודוויי ג'ון דרו ג'וניור (אנ'), ושחקן הסרטים האילמים, התסריטאי והבמאי סידני דרו (אנ').

הסנדקיות של ברימור הן השחקנית סופיה לורן, ואלמנתו של לי שטרסברג, אנה שטרסברג; ברימור אמרה שמערכת היחסים עם שטרסברג "הייתה כל כך חשובה לי כילדה כי היא הייתה כל כך חביבה ומטפחת". הסנדק שלה הוא הקולנוען סטיבן ספילברג.

שמה הפרטי של ברימור, דרו, היה שם הנעורים של סבתא רבתא שלה, ג'ורג'י דרו, ושמה האמצעי, בליית', היה שם המשפחה של המשפחה ששימש לראשונה את סבא רבא שלה מוריס ברימור. באוטוביוגרפיה שלה מ-1991 "Little Girl Lost", ברימור סיפרה על זיכרונות מוקדמים מאביה המתעלל, שעזב את המשפחה כשהייתה בת שישה חודשים. לה ולאביה מעולם לא היה משהו שדומה למערכת יחסים משמעותית, ורק לעיתים רחוקות דיברו זה עם זה.

ברימור גדלה בעיר מערב הוליווד (אנ'), במחוז לוס אנג'לס עד שעברה להתגורר בשכונת שרמן אוקס (אנ') בלוס אנג'לס בגיל שבע. היא חזרה למערב הוליווד לאחר שהפכה לעצמאית בגיל ארבע עשרה. ברימור למדה בבית הספר היסודי Fountain Day במערב הוליווד ובקאנטרי סקול.

הפרסום בגיל צעיר השפיע על ברימור לרעה. היא הייתה חברה קבועה במועדון הלילה סטודיו 54 (אנ') במידטאון מנהטן, וחיי הלילה והמסיבות שלה הפכו לנושא פופולרי בתקשורת. היא נכנסה לגמילה בגיל 13, ושהתה שמונה עשר חודשים במוסד פסיכיאטרי. ניסיון התאבדות בגיל 14 החזיר אותה לגמילה של שלושה חודשים עם הזמר דייוויד קרוסבי ואשתו. לאחר עתירה מוצלחת של בית המשפט לנוער, היא עברה לדירה משלה בגיל חמש עשרה.

קריירה
ברימור החלה להופיע בפרסומות בגיל 11 חודשים. היא סיפרה כי באודישן שנערך לה לפרסומת למזון לכלבים, הכלב ליקק אותה אך במקום לבכות היא החלה לצחוק, וכך התקבלה לפרסומת.
כשהייתה בת חמש הופיעה לראשונה בקולנוע, בסרט "Altered States" (מצבים משתנים) אך את תפקידה הגדול הראשון קיבלה שנתיים מאוחר יותר, בסרטו של סטיבן ספילברג "אי.טי. - חבר מכוכב אחר". ב-1982, בגיל 7, הופיעה ברימור בתוכנית 'סאטרדיי נייט לייב' וב-1984 הייתה מועמדת לפרס גלובוס הזהב בקטגוריית שחקנית המשנה של השנה על תפקידה בסרט "גירושין נוסח הוליווד". בהמשך היא חזרה לשחק בסרט "פיתוי קטלני" (1992).

בינואר 1995 הופיעה בעירום במגזין פלייבוי. בראיון סיפרה שכאשר ספילברג ראה את התמונה הוא כתב לה: "יום הולדת שמח! אשמח לראות אותך... אבל פלייבוי?!". בנוסף, בריאיון עם דייוויד לטרמן היא רקדה על השולחן ואף חשפה את שדיה בפניו. ב-1996 השתתפה בסרט האימה "צעקה" ולאחר מכן החלה להופיע בקומדיות רומנטיות, ביניהן: "אף פעם לא התנשקה" (1999) ו"50 דייטים ראשונים" (2004). בנוסף היא הפיקה מספר סרטים ובהם "המלאכיות של צ'רלי" (2000).

באפריל 2007 נודע כי ברימור תהפוך לדוגמנית ודוברת חברת הקוסמטיקה CoverGirl החדשה. באותו חודש היא דורגה במקום הראשון ברשימת "100 האנשים היפים" של מגזין פיפל. ביוני אותה שנה הודיעה חברת האופנה גוצ'י כי ברימור תשמש כדוגמנית בקו התכשיטים של החברה.

בשנת 2009 ביימה את סרטה הראשון, "תחליקי", בכיכובו של אליוט פייג', שבו בנוסף גם הופיעה בתפקיד משנה. באותה שנה זכתה בפרס גלובוס הזהב ובפרס גילדת שחקני המסך על משחקה בסרט הטלוויזיה של HBO "זכרונות מאחוזת גנים אפורים".

בשנת 2014 כיכבה בסרט הקומדיה "תקועים בחופשה" לצד אדם סנדלר.

בשנים 2017–2019 שיחקה בתפקיד מרכזי בתור שילה האמונד בסדרת קומדיית האימה "דיאטת סנטה קלריטה" מבית נטפליקס.

בשנת 2023 הופיעה ברשימה השנתית טיים 100 של מגזין טיים.

כיום דרו משמשת כפרזנטורית הראשית של משחק הבינגו “Bingo blitz” השייך לחברת המשחקים הישראלית ״פלייטיקה״.

בספטמבר 2023 פורסם כי תוכנית האירוח של ברימור, "המופע של דרו ברימור", תחודש ותחזור לשידור - זאת על אף שביתת התסריטאים והשחקנים המתקיימת בהוליווד מ-2 במאי 2023. ברימור עוררה זעם בקרב אנשי התרבות והבידור, וכן ספגה ביקורת באופן פומבי. עקב החלטתה, הודחה ברימור מהנחיית טקס פרס הספר הלאומי (ארצות הברית).

 חיים אישיים 
ב-1991, ברימור הייתה מאורסת ללילנד השלישי, נכדו של סוכן הכישרונות הידוע לילנד הייוורד (אנ'), האירוסין בוטלו כמה חודשים לאחר מכן. היא הייתה מאורסת לשחקן ג'יימי וולטרס (אנ') מ-1992 עד 1993.

ב-20 במרץ 1994 ברימור נישאה לג'רמי תומאס, בעליו של בר בלוס אנג'לס, יליד ויילס. היא הגישה ממנו תביעת גירושין פחות מחודשיים לאחר מכן.

בסוף 1994, ברימור יצאה במשך תקופה עם אריק ארלנדסון (אנ'), גיטריסט להקת הול, ולאחריו עם מנחה MTV והקומיקאי טום גרין (אנ') ב-1999; היא וגרין היו מאורסים ביולי 2000 ונישאו שנה לאחר מכן. גרין הגיש בקשה לגירושין בדצמבר 2001, אשר נסגרה סופית ב-15 באוקטובר 2002.

בשנת 2002, ברימור החלה לצאת עם המוזיקאי הברזילאי-אמריקאי פבריציו מורטי (אנ'), מתופף להקת The Strokes, זמן קצר לאחר שנפגשו בהופעה. מערכת היחסים ביניהם הסתיימה בינואר 2007. היא החלה לצאת עם השחקן ג'סטין לונג, אך הם נפרדו ביולי 2008. ברימור ולונג הציגו את עצמם מאוחר יותר כזוג בזמן צילומי הסרט "הולכים רחוק" לפני שנפרדו שוב בשנה שלאחר מכן.

בתחילת 2011, ברימור החלה לצאת עם יועץ האמנות האמריקאי-יהודי ויל קופלמן, בנו של מנכ"ל שאנל לשעבר, אריה קופלמן. בני הזוג הכריזו על אירוסיהם בינואר 2012, ונישאו ב-2 ביוני 2012, בעיירה מונתסיטו (אנ'), קליפורניה. ארבעה ימים לאחר מכן, תמונת החתונה של בני הזוג הופיעה על שער המגזין "פיפל". בעקבות הנישואין התגיירה. יש להם שתי בנות: אוליב (נולדה ב-2012) ופרנקי (נולדה ב-2014). ב-2 באפריל 2016, ברימור וקופלמן פרסמו הצהרה על פרידתם. ב-15 ביולי 2016, ברימור הגישה רשמית בקשה לגירושין, שהסתיימה ב-3 באוגוסט 2016.

ברימור היא ביסקסואלית. בריאיון עם Contact Music בשנת 2003, אמרה: "האם אני אוהבת נשים? כן, בהחלט. תמיד החשבתי את עצמי כביסקסואלית. אישה ואישה יחד זה דבר יפה בדיוק כמו גבר ואישה ביחד. להיות עם אישה זה כמו לחקור את הגוף של עצמך, אבל דרך מישהי אחרת".

בשנת 2015 אביה של דרו מת מסרטן. בראיון אצל אלן דג'נרס היא סיפרה כי אף על פי שלא היו קרובים במהלך חייה, בשנים האחרונות לחייו היא טיפלה בו והקדישה לו מזמנה. ברימור היא הסנדקית של פרנסס בין קוביין, בתם של קורט קוביין וקורטני לאב.

ברימור אוכלת תזונה מבוססת צמחים. לפי הדיווחים היא שכנעה את קארדי בי לנסות טבעונות. החל משנת 2023, ברימור מתגוררת במנהטן, שם היא מארחת את תוכנית האירוח שלה.

 פילמוגרפיה 
 קולנוע 
+שנהסרטתפקידהערות1980מצבים משתניםמרגרט ג'סאפ1982אי.טי. - חבר מכוכב אחרגרטי טיילור1984יורקת האשצ'ארלי מק'גיגירושין נוסח הוליוודקייסי ברודצקי1985מה ראו עיני החתולאמנדה1989להתראות בבוקרקטי גודוויןהרחק מהביתג'ולין קוקס1991מוטורמהנערת הפנטזיה1992פיתוי קטלניאייביWaxwork II: Lost in Timeקורבן הערפדים #1יד על ההדקאניטה מינטר1993No Place to Hideטינסל הנלידופלגנגרהולי גודינגעולמו של ויין 2ביירגסן1994נערות רעותלילי לרונטInside the Goldmineדייזי1995גברים בצדהולי פולצ'יקאהבה בלי גבולותקייסי רוברטסבאטמן לנצח"שוגר"1996כולם אומרים אני אוהב אותךסקיילר דנדרידג'צעקהקייסי בקר (אנ')1997Best Menהופפנים רבות לאהבהלנה1998זמר החתונותג'וליה סאליבןעכשיו ולתמידדניאל דה ברבראקסיפור מטוגןסאלי ג'קסון1999אף פעם לא התנשקהג'וסי גלרגם מפיקה בפועל2000דברים שלמדתי מאמאנערת הפנטזיהטיטאןאקימהדיבובהמלאכיות של צ'רלידילן סנדרסגם מפיקה2001דוני דארקוקארן פומרויגם מפיקה בפועלאחי איך דפקו אותךפקידת קבלההבחורים בחייבוורלי ד'אונופריו2002וידויים של מוח מסוכןפני פצ'ינו2003המלאכיות של צ'רלי: בהילוך גבוהדילן סנדרסגם מפיקהדופלקסננסי קנדריקס200450 דייטים ראשוניםלוסי וית'מור2005אהבה מליגה אחרתלינדזי מיקסגם מפיקה2006ג'ורג' הסקרןמגידיבוב2007מילים ולחןסופי פישרלשחק עם המזל (אנ')בילי עופר2008הצ'יוואווה מבוורלי הילסקלואידיבוב2009הוא פשוט לא בקטע שלךמרי האריסגם מפיקה בפועלכולם בסדררוזי גודתחליקיסמאשלי סימפסוןגם במאית ומפיקה2010הולכים רחוקארין לנגפורד2012נס גדולרייצ'ל קרמר2014תקועים בחופשהלורין ריינולדסHappy Campמפיקה בפועלAnimal2015כבר מתגעגעתג'ס2016מדריך לסינגלסמפיקה בפועל2017פריק שואו2019המלאכיות של צ'רלי2020חיה בסרטפולה / סנדי בלאקגם מפיקה בפועל2021טירה לחג המולדעצמה2022צעקהקייסי בקר (אנ')TBASurrender Dorothyבמאית ומפיקה

 טלוויזיה 
+שנהסדרהתפקידהערות1978Suddenly, Loveבובי גרהאםסרט טלוויזיה של NBC1980Bogieלסלי בוגארטסרט טלוויזיה של CBS1985ABC Weekend Specialקון סוירפרק: "The Adventures of Con Sawyer and Hucklemary Finn"Star Fairiesהילרידיבוב; סרט טלוויזיה1986The Ray Bradbury Theaterהת'ר ליריפרק: "The Screaming Woman"Babes in Toylandליסה פייפרסרט טלוויזיה של NBC1987Conspiracy of Loveג'ודי וולדארסקיסרט טלוויזיה של CBS1989CBS Schoolbreak Specialסוזןפרק: "15 and Getting Straight"1992זיוף חושנידייזיסרט טלוויזיה של שואוטיים2000 Malibu Roadלינדזי רולתפקיד ראשי; 6 פרקים1993The Amy Fisher Storyאיימי פישר (אנ')סרט טלוויזיה של ABC1999Olive, the Other Reindeerאוליבדיבוב; סרט טלוויזיה של פוקס
גם מפיקה בפועל2000משפחת סימפסוןסופידיבוב; פרק: "Insane Clown Poppy"2005–2013איש משפחהלנה לוקהארט / ג'יליאן ראסלדיבוב; 12 פרקים2009זכרונות מאחוזת הגנים האפורים (אנ')אדית בוביאר ביל (אנ')סרט טלוויזיה של HBO
מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (2009)2016Odd Mom Outמרדית'פרק: "Knock of Shame"2017–2019דיאטת סנטה קלריטהשילה האמונדתפקיד ראשי (3 עונות); 30 פרקים
גם מפיקה בפועל2017First Datesקרייניתתוכנית מציאות ברשת NBC2019The World's Bestשופטתתוכנית מציאות ברשת CBS
12 פרקים; לצדם של רופול ופיית' היל2020–הווהThe Drew Barrymore Showמנחהתוכנית אירוח ברשת CBS
גם מפיקה בפועל2023כוח נסיכהמפיקה בפועל

 קישורים חיצוניים 





 אתר מעריצים של דרו ברימור





הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:מנחות טלוויזיה אמריקאיות
קטגוריה:שופטות תוכניות מציאות אמריקאיות
קטגוריה:במאיות קולנוע אמריקאיות
קטגוריה:מפיקות קולנוע אמריקאיות
קטגוריה:ביסקסואליות אמריקאיות
קטגוריה:שחקנים להט"בים אמריקאים
קטגוריה:במאים להט"בים
קטגוריה:כותבות אוטוביוגרפיה אמריקאיות
קטגוריה:כותבי אוטוביוגרפיה אמריקאים
קטגוריה:יזמות אמריקאיות
קטגוריה:נשות עסקים אמריקאיות
קטגוריה:פעילות למען זכויות להט"ב בארצות הברית
קטגוריה:אמריקאיות ממוצא אירי
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גילדת שחקני המסך - שחקנים
קטגוריה:זוכי פרס גלובוס הזהב: טלוויזיה: שחקנית במיני-סדרה או בסרט טלוויזיה
קטגוריה:אמריקאים שהופיעו ברשימת טיים 100
קטגוריה:זוכות פרס גרייסי
קטגוריה:זוכות פרס קריסטל
קטגוריה:זוכות פרס סאטורן לשחקנית ראשית בקולנוע
קטגוריה:אמריקאיות שנולדו ב-1975
קטגוריה:אמריקאים שנולדו ב-1975